فرانسوا باسيلى

فرانسوا باسيلى شاعر و صحفى مصرى.

 حياته 
فرانسوا باسيلى اتولد سنة 1943 بحى شبرا فى القاهره, و هاجر الولايات المتحده فى سبعينيات القرن العشرين.

كان والده القمص بولس باسيلى و هوا اول كاهن مسيحى  ياخد عضوية مجلس الشعب المصرى عن طريق الانتخاب مش التعيين فى مصر.

 مسيرته المهنيه 
بدا فرانسوا باسيلى كتابة الشعر فى سن مبكره من ستينيات القرن العشرين, و نشرت قصايده الاولى فى مجلات و صحف مصريه و عربيه منها على سبيل المثال مجله الهلال, و مجله المجله فى مصر, و مجله الآداب, و مجله مواقف فى لبنان.

اتخرج فرانسوا باسيلى من كلية الهندسه بجامعة القاهره, و اشتغل باكاديمية البحث العلمى بمصر, قبل ما يهاجر الولايات المتحده الامريكيه فى يناير سنة 1970, اشتغل مهندس بعدها مدير للمشروعات بشركة بكتل, بعدها اتراس شركه استشاريه للتدريب و الاداره.

و فى الولايات المتحده الامريكيه ساهم فرانسوا باسيلى فى احياء النشاط الثقافى و الصحفى لمصريين المهجر الامريكى فكان مدير لتحرير جريده مصر, و هيا اول جريده مصريه بتصدر بالولايات المتحده الامريكيه. كمان كانت ليه اسهامات تانيه فى عدد من الصحف المصريه فى المهجر. نشرت اشعار و كتابات الشاعر فرانسوا باسيلى فى عدد من الصحف و المجلات و المواقع الالكترونيه المحليه و الدوليه زى جريده الاهرام المصريه, و مجله الهلال, و مجلة المجله, و جريده الاهالى, و مجلة الآداب اللبنانيه, و مجلة الموقف اللبانيه, و موقع ايلاف, و موقع ميدل ايست اونلاين, و جريدة القدس العربى اللندنيه.

 مؤلفاته 
الف فرانسوا باسيلى عدد من الدواوين شعريه اتنوعت موضوعات قصائدها بين القصائد الوطنيه و العاطفيه, و منها:

 تهليلات ايزيس: صدر سنة 1998 عن مكتبه مدبولى للنشر والتوزيع بالقاهره.
 تراتيل الهزايم الجميله: نشر الكترونيا سنة 2010 على صفحات مجله الكلمه الالكترونيه.
 شمس القاهره.. ثلوج نيو يورك: صدر سنة 2014 عن دار سندباد للنشر والتوزيع بالقاهره.
 ليله الملك الاخيره فى فراش شهرزاد: صدر سنة 2017 عن الهيئه المصريه العامه للكتاب بالقاهره.
 لوعه اللوتس: صدر سنة 2018 عن الهيئه المصريه العامه للكتاب بالقاهره.

 لينكات برانيه 

 مصادر 

تصنيف:ناس من القاهره
تصنيف:اشخاص من شبرا
تصنيف:خريجو جامعه القاهره
تصنيف:شعراء مصريين
تصنيف:صحفيين مصريين
تصنيف:كتاب مصريين
تصنيف:مثقفين مصريين
تصنيف:مواليد 1943
تصنيف:متعلمين فى جامعة القاهره